
POLITIKA ZASEBNOSTI APLIKACIJE »DIGITALNA ŠTUDENTSKA IZKAZNICA« 

Politika zasebnosti vsebuje informacije o tem, kateri  osebni podatki se obdelujejo in namen zbiranja pri uporabi mobilne aplikacije Digitalna študentska izkaznica (v nadaljnjem besedilu: aplikacija), kako se podatki obdelujejo, hramba podatkov  in katere pravice ima posameznik glede obdelave osebnih podatkov.

O mobilni aplikaciji Digitalna študentska izkaznica
V skladu s četrtim odstavkom 110. člena Zakona o visokem šolstvu (Uradni list RS, št. 56/25; v nadaljevanju ZViS-1)) študentsko izkaznico v digitalni obliki izda Ministrstvo za izobraževanje, znanost in mladino (MIZM). Aplikacija “Digitalna študentska izkaznica” je uradna aplikacija, ki je povezana z eVŠ – evidenčnim in analitičnim informacijskim sistemom visokega šolstva v Republiki Sloveniji (sedemnajsti odstavek 172. člena ZViS-1). Namenjena je digitalnemu izkazovanju statusa študenta na podlagi podatkov iz eVŠ.
Uporabnikom omogoča dostop do podatkov o njihovega statusu študenta in vpisu v visoko šolstvo, identifikacijskih elementov, kot so ESCN (European Student Card Number), ESI (European Student Identifier), ter možnost uporabe QR in črtne kode za izkaz statusa.
Aplikacija omogoča varno prijavo preko SI-PASS ter delovanje tudi v načinu brez povezave z uporabo lokalno shranjenih podatkov.

Pravna podlaga in privolitev posameznika
MIZM zbira in obdeluje osebne podatke uporabnikov aplikacije skladno z Uredbo (EU) 2016/679 (GDPR), Zakonom o varstvu osebnih podatkov (ZVOP-2), Zakonom o elektronski identifikaciji in storitvah zaupanja ter ZViS-1.
Obdelava podatkov temelji na:
· zakonski obveznosti (ZViS-1),
· privolitvi posameznika (strinjanje v aplikaciji s splošnimi pogoji uporabe in politiko zasebnosti).

Kontaktni podatki upravljavca osebnih podatkov
Ministrstvo za izobraževanje, znanost in mladino
Masarykova cesta 16, 1000 Ljubljana
E-naslov: gp.mizm@gov.si
Spletna stran: https://www.gov.si/zbirke/projekti-in-programi/digitalna-studentska-izkaznica/ 

Pooblaščena oseba za varstvo osebnih podatkov
E-naslov DPO: marko.zebec-koren@gov.si
Spletna stran: https://www.gov.si/drzavni-organi/ministrstva/ministrstvo-za-visoko-solstvo-znanost-in-inovacije/o-ministrstvu/ 

Izdajatelj aplikacije v trgovini Google Play (aplikacija je tehnično objavljena na računu organa državne uprave)
Ministrstvo za notranje zadeve in javno upravo (prej Ministrstvo za digitalno preobrazbo)
Direktorat za informatiko
Davčna ulica 1, 1000 Ljubljana, Slovenija
E-naslov: gp.mnzju@gov.si

[bookmark: _Hlk200369623]Kateri osebni podatki se obdelujejo in namen zbiranja
Aplikacija obdeluje naslednje podatke za prikaz statusa študenta na zahtevo uporabnika aplikacije in upravljanje digitalne študentske izkaznice:
· Ime in priimek
· EMŠO (preko SI-PASS)
· Naziv visokošolskega zavoda in študijskega program
· Status študenta in njegovo obdobje veljavnosti
· Datum izdaje izkaznice
· ESCN, ESI
· Fotografija (uporabnik jo naloži v aplikacijo)
· Zgodovina vpisov po letih in s tem dostop uporabnika aplikacije do njegovih podatkov v eVŠ
· Identifikator naprave (UUID)
· Datum in čas zadnje osvežitve podatkov
Podatki se pridobivajo iz eVŠ, razen fotografije, ki jo v aplikacijo naloži uporabnik.

Hramba podatkov
Podatki se hranijo izključno lokalno v napravi uporabnika in se ne posredujejo na strežnike MIZM ali tretjim osebam.
Ob odstranitvi aplikacije ali ponovni inicializaciji se lokalni podatki, pridobljeni iz eVŠ, izbrišejo na napravi uporabnika.
MIZM ne vodi ločene baze teh podatkov.

Komu se posredujejo podatki
Podatki se ne posredujejo tretjim osebam. Dostop do podatkov ima izključno uporabnik aplikacije, ki lahko prikliče podatke iz eVŠ preko varnih, šifriranih povezav.

Varnostni ukrepi
Aplikacija uporablja:
· Prijavo preko SI-PASS
· Avtentikacijo naprave (PIN, biometrija)
· Secure Storage za občutljive podatke
· HTTPS komunikacijo
Dostop do aplikacije je onemogočen brez ustrezne zaščite naprave.

Pravice posameznikov
Posameznik ima pravico do:
· dostopa do svojih podatkov,
· izbrisa podatkov (preko odstranitve aplikacije ali izbrisa pomnilnika aplikacije),
· ugovora,
· prenosljivosti podatkov,
· vložitve pritožbe.
Zahtevek pošljite na: gp.mizm@gov.si

Pritožbe in nadzorni organ
Posameznik lahko pritožbo v zvezi z obdelavo osebnih podatkov naslovi na:
Informacijski pooblaščenec RS
Dunajska cesta 22, 1000 Ljubljana
www.ip-rs.si

Prenehanje uporabe aplikacije
Aplikacijo lahko kadarkoli odstranite z naprave. S tem se izbrišejo vsi lokalno shranjeni osebni podatki.
Privolitev za obdelavo podatkov se lahko prekliče z izbrisom podatkov v nastavitvah aplikacije.

